परियर। कोलवा गांव के छेद्दीलाल ने संतू के साथ मिलकर पांच बीघे में तरबूज की फसल बोई थी। फसल तैयार करने में करीब 70 हजार रुपए खर्च आया। फल लगे लेकिन बढ़ना बंद हो गए। दो विशेषज्ञों से जांच कराई और उनके परामर्श से तीन हजार की दवा डाली लेकिन कोई फायदा नहीं हुआ। मानाबंगला के रामखेलावन ने दो बीघे में खरबूजा, तरबूज व टिंडा की फसल पर 20 हजार रुपए खर्च किए। मात्र 700 रुपए की उपज बेच पाए और फसल खराब होने लगी। यही हाल बाबूबंगला के भोला निषाद का है। उन्होंने एक बीघा टिंडा में 10 हजार लागत लगाई है। वंदनपुरवा के लल्लू निषाद ने 2 बीघे में खरबूजा की खेती की थी। 15 हजार की लागत लगाई थी लेकिन जब बिक्री का नंबर आया फसल खराब हो गई।